Okresná prokuratúra Nitra 
Damborského 1, 949 99 Nitra 1 	

Sp. zn. : 2 Pv 2/13/4403	Nitra, 28.1.2013
EEČ : 2-32-13-2013

U Z N E S E N I E

Trestná vec:	obvinený XXXXX 
Prečin:	prečin zanedbania povinnej výživy

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
ako otec maloletej XXXXX ( pôvodne XXXXX ), nar. XXXXX bytom u matky XXXXX v Nitre, hoci má k nej vyživovaciu povinnosť vyplývajúcu zo Zákona o rodine a rozsudkom Okresného súdu XXXXX sp. zn. 19C/95/00 zo dňa 14.02.2001 mu výška tejto povinnosti bola určená tak, že má prispievať na výživu maloletej Zuzany sumou 500,- Sk mesačne a rozsudkom Okresného súdu XXXXX sp. zn. 11P/214/2005 zo dňa 18.01.2006 mu vyživovacia povinnosť bola zvýšená na sumu 30 - tich % zo sumy životného minima mesačne, vždy do 15-teho dňa v príslušnom mesiaci vopred k rukám matky, si túto zákonnú vyživovaciu povinnosť riadne neplnil v období od 01.10.2005 do 02.07.2012 ( s výnimkou obdobia od 11.05.2010 do 11.05.2011, kedy bol vo výkone trestu odňatia slobody, kde vyživovaciu povinnosť nahlásil ), čím  dlhuje na výživnom k rukám matky XXXXX sumu vo výške 354,47 eur, 

lebo zanikla trestnosť činu
Odôvodnenie:
Policajt Okresného riaditeľstva PZ v Nitre uznesením ČVS: ORP-1454/1-OSV-NR-2006 zo dňa 01.06. 2006 podľa § 199 odsek 1 Trestného poriadku začal trestné stíhanie a uznesením tej istej spisovej značky zo dňa 11.08.2006  podľa § 206 odsek 1 Trestného poriadku vzniesol obvinenie XXXXX za prečin zanedbanie povinnej výživy podľa § 207 odsek 1 Trestného zákona na skutkovom základe uvedenom vo výrokovej časti tohto uznesenia. Dňa 18.12.2012 došlo k zmene právnej kvalifikácie a skutok bol v ďalšom konaní kvalifikovaný ako prečin zanedbania povinnej výživy podľa § 207 odsek 1, odsek 3 písmeno c) Trestného poriadku. 
              V rámci dokazovania v prípravnom konaní bolo zistené, že obvinený XXXXX bol trestným rozkazom Okresného súdu XXXXX sp. zn. XXXXX právoplatným dňa 11.05.2010 uznaný vinným z trestného činu zanedbania povinnej výživy podľa § 213 odsek 1, odsek 3 písmeno a), písmeno b) Trestného zákona č. 140/1961 Zb. účinného do 31.12.2005, za čo mu bol uložený trest odňatia slobody v trvaní 1 (jeden) rok nepodmienečne so zaradením na výkon trestu odňatia slobody do I. nápravnovýchovnej skupiny. XXXXX súdu  XXXXX sp zn. XXXXX zo dňa 14.06.2012 právoplatným dňa 02.07.2012 súd vyslovil osvojenie maloletej XXXXX manželom matky XXXXX a určil priezvisko osvojenca „ XXXXX “.  
Prečinu zanedbania povinnej výživy podľa § 207 odsek 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.  
Podľa § 207 odsek 3 písmeno c) Trestného zákona odňatím slobody na jeden rok až päť rokov sa páchateľ potrestá, ak spácha čin uvedený v odseku 1 alebo 2 hoci bol v predchádzajúcich dvadsiatich štyroch mesiacoch za taký čin odsúdený alebo z výkonu trestu odňatia slobody uloženého za taký čin odsúdený. 
Podľa  § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 odsek 1 písmeno a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Obvinený ku skutku, ktorý sa mu kladie za vinu uviedol, že si je vedomý vyživovacej povinnosti voči dcére a všetko ľutuje, ale je nezamestnaný a nedarí sa mu zamestnať odkedy ho pustili z väzenia. Svojho konania veľmi ľutuje a keď sa mu podarí zamestnať sa, alebo zohnať peniaze ihneď zaplatí. Spraví všetko preto, aby výživné uhradil.  
XXXXX XXXXX uviedla, že obvinený jej uhradil sumu 354,47 eur ako výživné, čím jej uhradil celú dlžnú sumu výživného. 
Z výsledkov dokazovania vyplynulo, že obvinený XXXXX uhradil dlžné výživné v plnom rozsahu a keďže neplatenie výživného nemalo na maloleté dieťa nepriaznivé následky,  rozhodla som tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Renáta Renáčová
prokurátorka